( T6 ) 
d'or incarnat. Et comme elle fut entrée en sa chambre avec le 
conte d’Aiguemont et toute sa suitte, le Prince y arriva avec la 
sienne, qu’il faisoit certainement beau veoir. Il entra le dernier 
de tous. Et comme la Princesse l’aperçeut, qu’estoit au coing 
de la cheminée, elle s'advança d’ung pas ou deux, et avec une 
humble révérence le reçeut, lors que le Prince tâchoit à luy 
baiser les mains. Le Prince fit sa harangue assez courte; et ce 
pendant la Princesse n’esguaroit aultrepart la veue que sur luy, 
comme princesse la moins estonnée et la plus assheurée que 
l’on sauroit veoir. Il salua après la contesse de Mansfeltz; et 
luy ayant baisé les mains toutes les dames et les Portugais, au 
moings les principaulx (car nous aultres avions jà faict nostre 
debvoir et fûmes fort bien reçeu), parla derechief pour la 
seconde foys à la Princesse : de laquelle prenant congé, s’alla 
mectre à table en une aultre maison avec tous ces seigneurs. 
Et puis se partit avec les siens, sans plus veoir la Princesse 1, 
par la poste, laissant le conte d’Aiguemont pour la conduire à 
Gand, lequel l’avoit opulamment traicté et reçeu audict Saxe 
aux despens de la ville de Gand. Le dîner parachevé, l’on 
s’ambarqua sur les basteaulx que les Gantois avoient admenés et 
fort bien tapissés; mais il fut bien dix heures de nuict quant 
l’on arriva. Le vendredy l’on séjourna audict Gand, et le sam- 
1 M. de iïorne l’alla recevoir à Middelbourg comme admirai, et 
M. d’Egmont, aecompaigne du marquis de Berghes et aucuns aultres 
seigneurs, à Gand, comme gouverneur de Flandres. Et deux ou trois 
jours après se partit d’icy ledict prince de Parme, accompaigné du prince 
d’Oranges et environ xxv autres gentilzhommes, entre lesquelz estoit 
Zveveghem, tous habillez d’une sorte, à scavoir : les chaulces et savon 
de veleoir cramoisi, et le manteau d’escarlate passementé tout d’argent; 
et alla au devant de la dicte Princesse jusques sur le nouveau port près 
de Gand, où que, le même jour qu’il y arriva, vint aussi la dicte Prin¬ 
cesse, et après l’avoir saluée et déclaré le désir que le Duc et la Duchesse 
avoient de la veoir et plesir qu’ilz avoient de son arrivée, s’en alla dis- 
ner, délaissant la dicte dame en son quartier; et après disné se partit et 
retourna icy ». (Bave au cardinal de Granvelle, Bruxelles, 4 décembre 
1565 : Correspondance du cardinal de Granvelle, t. I, pp. 32 et 33.) 
